b'\n_START_ARTICLE_\nPeriferija Atika\n_START_SECTION_\nPregled\n_START_PARAGRAPH_\nSmje\xc5\xa1tena na jugu zemlje, Atika pokriva oko 3,808 km\xc2\xb2. U svojim granicama obuhva\xc4\x87a sljede\xc4\x87e gradove: Atenu, Pirej, Eleusinu, Megaru, Laurijum, Maraton i manji dio poluotoka Peloponez kao i otoke Salaminu, Eginu, Poros, Hidru, Spetses, Kiteru i Antikiteru. Oko 3,750,000 ljudi \xc5\xbeivi u ovoj  periferiji, od kojih je vi\xc5\xa1e od 95% stanovnika Atenskog metripolitanskog podru\xc4\x8dja._NEWLINE_Atena je originalno bila glavni grad Sredi\xc5\xa1nje Gr\xc4\x8dke.\n_START_SECTION_\nGeografija\n_START_PARAGRAPH_\nAtika je poluotok koji str\xc5\xa1i u Egejsko more. Prirodno je podijeljena od  Beotije na sjeveru 16 km dugim planinskim lancem Kithaironom. Planine odjeljuju poluotok na 3 nizine: Pedia, Mesogia i Thriasia. Planine uklju\xc4\x8duju Hymettus, isto\xc4\x8dni dio  Geranijskih planina,  Parnicu, Egaleo i Pentelik. Prema sjeveru grani\xc4\x8di s Beotskom nizinom a prema zapadu s  Korintom. Saronski zaljev le\xc5\xbei na jugu i otok Eubeja le\xc5\xbei na sjevernoj strani obale. Atenski prvi i jedini veliki rezervar Maratonsko jezero se nalazi na oko 42 kilometra sjeveroisto\xc4\x8dno od Atene i naziva se Maratonskom branom (prema brani koja se prvi puta otvorila 1920tih). Od toga trenutka to je jezero postalo najve\xc4\x87im atenskim jezerom. \xc5\xa0ume pokrivaju podru\xc4\x8dje oko Parnice, Hymettusa i brda i planine na sjeveroistoku i sjeveru (osim samih njihovih vrhova). Planine na zapadu i jugu su travnate, gole i \xc5\xa1umovite. _NEWLINE_Ati\xc4\x8dka najdulja rijeka je rijeka Cephisus, a najvi\xc5\xa1a planina je Parnica. Ve\xc4\x87i ati\xc4\x8dki parkovi se nalaze na Hymettusu, Penteliku, Parnici i ju\xc5\xbenom dijelu poluotoka._NEWLINE_Prema Platonu, Ati\xc4\x8dke anti\xc4\x8dke granice su bile ustanovljene na Istmosu, \xc5\xa1to se ti\xc4\x8de kontinentalnog dijela produljavale su se do vrhunaca Kitarona i Parnasa. Grani\xc4\x8dna linija se dalje spu\xc5\xa1tala prema smijeru mora, imaju\xc4\x87i op\xc4\x87inu Oropus na desnoj strani a rijeku Asopus kao granicu na lijevoj strani.\n_START_SECTION_\nAntika\n_START_PARAGRAPH_\nAnti\xc4\x8dki Atenjani su se hvalili svojom \xe2\x80\x9eautohtono\xc5\xa1\xc4\x87u\xe2\x80\x9c, tj. tvrdili su da su oduvijek na Atici. Prava istina je da je Atika od neolitika bila naseljena Jonjanima, jednim od prvih indoeuropskih plemena. Jonjani su bili podijeljeni u 4 plemena i \xc5\xbeivjeli su u autonomnim zemljoradni\xc4\x8dkim dru\xc5\xa1tvima. Glavna prapovijesna nalazi\xc5\xa1ta su: Maraton, Rafina, Nea Makri, Brauron, Thorikos, Agios Kosmas, Eleuzina, Menidi, Markopoulo, Spata, Aphidnae i Atena. Sva ova naselja su cvjetala ve\xc4\x87inom tijekom Mikenskog razdoblja. Prema tradiciji tijekom vladavine kralja Kekropa Atika se sastojala od 12 malih zajednica, koje su kasnije bile uklopljene u jedinstvenu atensku dr\xc5\xbeavu tijekom vladavine atenskog mitskog kralja Tezeja. Istina je da su se najvjerojatnije tijekom 8. i 7. stolje\xc4\x87a pr. Kr. te zajednice postupno uklopljavale u jedinstvenu atensku dr\xc5\xbeavu. Atena je uskoro postala glavni grad unato\xc4\x8d neovisnosti zajednica. Sve do 6. stolje\xc4\x87a pr. Kr. aristokratske obitelji su \xc5\xbeivjele neovisno u predgra\xc4\x91ima. Nakon Pizistratove tiranije i Klistenovih nametnutovih reformi lokalne su zajednice izgubile svoju neovisnost i bile podvrgnute centralnoj vlasti u Ateni. Kao rezultat ove reforme Atika je bila podijeljena u otprilike 100 op\xc4\x87ina - "d\xc4\x93moi" (\xce\xb4\xce\xae\xce\xbc\xce\xbf\xce\xb9) i 3 velike zone: grad (\xce\xac\xcf\x83\xcf\x84\xcf\x85), koji je obuhva\xc4\x87ao podru\xc4\x8dje centralne Atene, Ymittos, Ealeo i podno\xc5\xbeje planine Parnice, obalu (\xcf\x80\xce\xb1\xcf\x81\xce\xac\xce\xbb\xce\xb9\xce\xb1) koja uklju\xc4\x8duje podru\xc4\x8dje od Eleuzine do rta Suniona te podru\xc4\x8dje oko grada (\xce\xb5\xcf\x83\xcf\x89\xcf\x84\xce\xb5\xcf\x81\xce\xb9\xce\xba\xcf\x8c-\xce\xbc\xce\xb5\xcf\x83\xce\xbf\xce\xb3\xce\xb1\xce\xaf\xce\xb1) sjeverno od Parnice i Pentelika i podru\xc4\x8dja koje okru\xc5\xbeuje planinu Ymittos. "D\xc4\x93moi" su bili podijeljeni u "trittyes" (\xcf\x84\xcf\x81\xce\xb9\xcf\x84\xcf\x84\xcf\x8d\xce\xb5\xcf\x82). \xe2\x80\x9cTrittya\xe2\x80\x9d svakog od gore spomenutih podru\xc4\x8dja je bila sastavljena od plemena. Prema tome Atika se sastojala od 10 plemena.\n_START_SECTION_\nUtvrde\n_START_PARAGRAPH_\nTijekom klasi\xc4\x8dnog razdoblja Atena je bila utvr\xc4\x91ena sa sjevera utvrdom Eleutherae, koja je ostala gotovo savr\xc5\xa1eno o\xc4\x8duvana. Ostale utvrde su Oenoe, Decelea i Aphidnae. Na obali je Atena bila utvr\xc4\x91ena zidinama u Rhamnusu, Thoricusu, Anavyssosu, Pireju, Eleusini i na Sunionu kako bi za\xc5\xa1titila rudnike u Laurijum.\n_START_SECTION_\nMjesta \xc5\xa1tovanja\n_START_PARAGRAPH_\nIako su arheolo\xc5\xa1ki ostaci prona\xc4\x91eni skoro na cijelom podru\xc4\x8dju atike, najva\xc5\xbeniji su oni prona\xc4\x91eni u Eleusini. Obo\xc5\xbeavanje boginje Demetre i Perzefone, koje potje\xc4\x8de iz Mikenskog razdoblja, se nastavilo sve do kasne antike._NEWLINE_Razli\xc4\x8dite druge vrste obo\xc5\xbeavanja se mogu pratiti sve do prapovijesti. Na primjer: \xc5\xa1tovanje boga Pana i Nimfi je bilo uobi\xc4\x8dajeno u mnogim dijelovima Atike, kao \xc5\xa1to su: Maraton, Parnica i Ymittos.  _NEWLINE_Bog vina Dioniz je bio \xc5\xa1tovan uglavnom u podru\xc4\x8dju Icaria, danas predgra\xc4\x91u koje se naziva Dionysus.  Ifigenija i Artemida su bile \xc5\xa1tovane u Brauronu, Artemida u Rafini, Atena na Sounionu, Afrodita uz Iera Odos i Apolon u Dafni.\n_START_SECTION_\nOd kraja antike pa do oslobo\xc4\x91enja od Turaka\n_START_PARAGRAPH_\nJo\xc5\xa1 u antici Rimljani su zavladali Atikom. U srednjem vijeku je Atikom vladalo naizmjeni\xc4\x8dno vi\xc5\xa1e dr\xc5\xbeava: Bizantsko i Osmansko carstvo i Mleta\xc4\x8dka republika._NEWLINE_396. godine, tijekom bizantske vladavine u Atenu su provalili Goti pod vodstvom Alarika. Nakon toga se broj stanovnika Atike smanjio u odnosu na Beotiju._NEWLINE_Povijesno va\xc5\xbena mjesta toga razdoblja potje\xc4\x8du iz 11. i 12. stolje\xc4\x87a, kada su Franci vladali Atikom. Za vrijeme vladavine Bizanta nije do\xc5\xa1lo do razvoja Atike, iznimka je jedino veliki manastir Dafni, sagra\xc4\x91en pod Justinijanom. S druge strane gra\xc4\x91evine gra\xc4\x91ene u 11. i 12. stolje\xc4\x87u pokazuju ve\xc4\x87i razvoj, koji se nastavlje tijekom vladavine Franaka, koji nisu nametnuli stroga pravila. Tijekom osmanske vladavine Atenjani su za razliku od seljaka Atike u\xc5\xbeivali neka prava. Osmanlije su posjedovali velika podru\xc4\x8dja na Atici te uz pomo\xc4\x87 spahija (\xcf\x83\xcf\x80\xce\xac\xcf\x87\xce\xb7\xce\xb4\xce\xb5\xcf\x82) terorizirali stanovni\xc5\xa1tvo. Ati\xc4\x8dki manastiri su odigrali klju\xc4\x8dnu ulogu u o\xc4\x8duvanju gr\xc4\x8dke svijesti u selima. Usprkos osvaja\xc4\x8dima Atika je uspjela o\xc4\x8duvati svoje tradicije. To nam potvr\xc4\x91uju o\xc4\x8duvani toponimi kao \xc5\xa1to su Oropos, Dionysus, Eleusina i Maraton. Atenski su se seljaci prvi pobunili na po\xc4\x8detku Gr\xc4\x8dkoga rata za neovisnost (travanj 1821.) te zauzeli Atenu koja je predana Grcima u lipnju 1822.\n_START_SECTION_\nAtika nakon 1829\n_START_PARAGRAPH_\nOd 1834. Atena postaje novi glavni grad (od 1829. je to bio Nauplion), te polako po\xc4\x8dinje masivno naseljavanje ovoga prostora, koje je kulminiralo dolaskom gr\xc4\x8dkih izbjeglica iz Turske nakon Sporazuma u Lausanni kojim je dogovorena razmjena stanovni\xc5\xa1tva. Danas ve\xc4\x87inu Atike zauzima metropolitansko podru\xc4\x8dje Atene. _NEWLINE_Dana\xc5\xa1nja gr\xc4\x8dka periferija Atika uklju\xc4\x8duje podru\xc4\x8dja koja su i u klasi\xc4\x8dnom razdoblju bila uklju\xc4\x8dena u Atiku, Saronske otoke, mali dio poluotoka Peloponeza oko gradi\xc4\x87a Troizina te otok Kiteru.\n_START_SECTION_\nKlima\n_START_PARAGRAPH_\nIma tipi\xc4\x8dnu mediteransku klimu, s toplim suhim ljetom i uglavnom malom koli\xc4\x8dinom padalina. Koli\xc4\x8dina padalina varira od 370 mm do preko 1000 mm. Zime su svje\xc5\xbee i uglavnom blage u nizinama uz more, a u planinama o\xc5\xa1trije. Snijeg \xc4\x8desto uzrokuje poreme\xc4\x87aje na podru\xc4\x8dju Atike, koji su ne\xc5\xa1to rje\xc4\x91i na podru\xc4\x8dju Atene (posljednji slu\xc4\x8dajevi su bili u sije\xc4\x8dnju 2002., velja\xc4\x8di 2004. i sije\xc4\x8dnju 2006.). Najni\xc5\xbea zabilje\xc5\xbeena temperatura u Atici je bila -10.4\xc2\xb0C,izmjerena u dijelu Atene, Votanikosu, a najvi\xc5\xa1a temperatura u Tatoiou (zra\xc4\x8dna luka) +48.7\xc2\xb0C. \xc5\xa0umski po\xc5\xbeari i nagle poplave su obi\xc4\x8dajena pojava.\n_START_SECTION_\nTrajektne linije\n_START_PARAGRAPH_\nBrojne pomorske linije trajekata i "flying dolphins" (brzih plovila), povezuju luku Pirej s otocima Ati\xc4\x8dke periferije.'